b'\n_START_ARTICLE_\nAkrobatika (cirkas)\n_START_SECTION_\n\xc5\xbdanro istorija\n_START_PARAGRAPH_\nApie akrobatikos elementus \xc5\xbeinota senov\xc4\x97s Egipte, Graikijoje, Romoje. Pirmieji akrobatikos elementai buvo ant i\xc5\xa1tempto lyno, atliekami \xc5\xa1uoliai su kardais, kt. fiziniai pratimai, atliekami gatv\xc4\x97se ir aik\xc5\xa1t\xc4\x97se masini\xc5\xb3 rengini\xc5\xb3 metu. Viduram\xc5\xbeiais akrobatikos numerius atlikdavo \xc5\xa1ok\xc4\x97jai ant i\xc5\xa1tempto lyno, fokusininkai. Nuo XVIII a., ypa\xc4\x8d XIX a., akrobatika plito cirkuose. Kai kada akrobatikos elementai naudojami choreografijoje, teatre (S. Eizen\xc5\xa1teino, V. Mejerholdo spektakliai). Akrobatini\xc5\xb3 element\xc5\xb3 yra lietuvi\xc5\xb3 liaudies \xc5\xa1okiuose (D\xc5\xbeig\xc5\xabnas, Gaidys), \xc5\xbeaidimuose (\xc5\xbd\xc4\x85sel\xc4\x97, \xc5\xbdiu\xc5\xbeis).'